
Abstrakt 

Príspevok sa zaoberá charakteristikou dištančného vzdelávania s cieľom poukázať na základné 
princípy tvorby učebných textov pre študentov vysokej školy. Katedra techniky a informačných 
technológií PF UKF v Nitre rieši projekt KEGA zameraný na nácvik zapájania jednoduchých 
a zložitejších pneumatických a hydraulických zapojení. Vzdelávanie bude realizované aj 
dištančnou formou vzdelávania, zaujímalo nás, či študenti poznajú formy dištančného vzdelávania. 
V príspevku sú prezentované výsledky vstupného prieskumu na vzorke študentov vysokej školy. 

Abstract 

The article is dealing with characteristics of distance education with the aim to show basic prin- 
ciples of preparing educational texts for university students. Department of Technology and Infor- 
mation Technology FE UCP in Nitra is working on project KEGA, focused on the practice of en- 
gagement simple and complex pneumatic and hydraulic connections. The learning will be realized by 
distance form of education, we were curious, if students are familiar with forms of distance educa- 
tion. In the article are presented results of entry research on sample of university students. 


Keywords: distance education, self-study, study material, forms of distance education 


Úvod 
Vo všetkých oblastiach vzdelávania sa v súčasnosti uplatňujú prvky 
dištančného vzdelávania. Najpoužívanejšie z nich — systémy na riadenie 


elektronického vzdelávania — sú akceptované v celej spoločnosti. Ich uplatňovanie 
vo vzdelávaní sa realizuje s cieľom zabezpečiť efektívny priebeh vzdelávania 
a jeho riadenie. Napriek masívnemu využívaniu digitálnych technológii 
v dištančnom vzdelávaní sú aj naďalej diskutovanou témou v kruhoch odborníkov 
z pedagogiky, didaktiky a psychológie vzdelávania. Pracovníci Katedry techniky 
a informačných technológií PF UKF v Nitre riešia výskumný projekt KEGA 

O011UKF-4/2017 Vzdialené laboratória v dištančných formách vzdelávania. 
Cieľom projektu je vytvoriť kurz pre dištančné vzdelávanie študentov na nácvik 
Zapájania jednoduchých a zložitejších pneumatických a hydraulických systémov 
pomocou stavebníc a overenie účinnosti uvedenej formy vzdelávania v porovnaní 
s výsledkami študentov vzdelávaných prezenčne. 


Dištančné vzdelávanie ako forma vzdelávania 

Dištančné vzdelávanie je vyučovacou metódou, ktorá namiesto bezprostredného 
kontaktu učiteľa a žiaka zavádza tzv. priamy kontakt. Ako konštatuje Prúcha 
(1999, s. 185), dištančné vzdelávanie je veľmi perspektívne z hľadiska ďalšieho 
vzdelávania dospelých. Jeho podstata spočíva v samostatnom štúdiu účastníkov. 
To znamená, že vzdelávanie sa realizuje bez účasti žiakov/študentov na tradičnej 
forme vyučovacej jednotky. Podobný názor zastáva aj Juszczyk (2003, s. 14), 
podľa ktorého je realizácia dištančného vzdelávania porovnateľná s rôznymi 
formami externého vzdelávania, kde sa komunikácia s učiteľom často uskutočňuje 
prostredníctvom konzultácií (priamy kontakt) a interakčne pomocou Internetu. Je 
potrebné si však uvedomiť, že dištančné vzdelávanie vo všetkých jeho formách 
musí obsahovať 1 prezenčné časti výučby. 

Ak hovoríme o dištančnom vzdelávaní vo všeobecnosti, 1de o formu štúdia 
sprostredkovanú médiami (v minulosti telefón, rozhlas, televízia: v súčasnosti 
stále viac počítač, zvlášť Internet a elektronická pošta) (Průcha, Walterová, 
Mareš, 2009, s. 55). Problematikou dištančného vzdelávania v technickom 
vzdelávaní v Českej republike sa zaoberajú Klement, Chráska, Dostál, Marešová 
(2012, s. 14), ktorí konštatujú, že dištančné vzdelávanie s využitím starších 
médií, ako sú korešpondencia, noviny, televízia, rozhlas, je už prekonané, 
nakoľko neposkytuje študentom, a ani vyučujúcim, potrebný komfort a ani 
efektivitu štúdia. Na stredných školách predstavuje dištančné vzdelávanie 
samostatné štúdium uskutočňované prevažne alebo úplne prostredníctvom 
informačných technológií, poprípade spojené s individuálnymi konzultáciami. 
Na vysokých školách ide o samostatné štúdium účastníkov, spravidla bez 
prezenčného kontaktu študujúcich s vyučujúcimi. Výučbu zabezpečujú špeciálne 
pripravené učebné materiály (študijné opory), počítačové programy a iné metódy 
umožňujúce individuálny prístup (komentáre a podpora lektorov, tútorov 
a konzultantov) (Průcha a kol., 2009, s. 55). S uvedenou charakteristikou 
dištančného vzdelávania na vysokej škole nemôžeme súhlasiť. V Slovenskej 
republike je aj pri dištančnom vzdelávaní využívaná aj prezenčná forma 
vzdelávania. Formy dištančného vzdelávania sú uplatňované ako doplnkové 
študijné materiály určené k rozšíreniu a prehlbeniu vedomostí študentov, k ich 
testovaniu, prezentácií rôznych technológií výroby, pokusov a pod., na ktoré nie 
Je priestor pri klasickom vzdelávaní. 

Dištančné vzdelávanie sa riadi štyrmi základnými princípmi: 

1. princíp sebavzdelávania, 

2. princíp individualizácie, 

3. princíp interaktivity, 

4. princíp využitia multimédií (Rohlíková, Vejvodová, 2012, s. 152). 

Princíp sebavzdelávania umožňuje využívať vlastnú voľbu učiaceho sa, čo, 
kedy a kde sa bude vzdelávať. Dôraz je kladený na samostatnosť študujúceho 
a didakticky kvalitne spracované učivo. Princíp individualizácie zahíňa individuálny 
plán štúdia, individuálne tempo, komunikáciu študujúci — tútor, psychologickú 
pomoc, motiváciu a remotiváciu. Princíp interaktivity predstavuje dávkovanie 
malého množstva učiva, možnosť rýchlej spätnej väzby, kontrolné otázky a testy 
s okamžitým vyhodnotením. Princíp využitia multimédií znamená využívanie 
rôznych spôsobov a prostriedkov prezentácie učiva, zapájanie zmyslov pri učení 
sa a sprostredkovanie efektívnej komunikácie. 

Problematike definovania princípov dištančného vzdelávania sa venujú aj 
Klement a kol. (2012, s. 23). Napriek skutočnosti, že sú rozlične pomenované 
a členené, je možné konštatovať, že sú vo svojej podstate zhodné. Uvedené 
princípy majú za cieľ zefektívniť vzdelávanie študujúceho. Veľmi dôležitá je 
predovšetkým kvalitná pedagogická práca, ktorá sa pri dištančnom vzdelávaní 
prejavuje najmä pri tvorbe študijných textov, didaktických materiálov 
a špecifickej práce tútora. 

Pri tvorbe učebného textu pre dištančné vzdelávanie je vhodné sa riadiť 
nasledovnými odporůčaniami:vypracovaný text má poskytnúť študujúcemu 
všetok potrebný obsah tak, aby nemusel byť vysvetlený počas výučby,text má 
obsahovať veľa formálnych a obsahových prvkov, ktoré pomôžu úplne nahradiť 
prezenčný výklad a študujúcemu umožnia porozumieť poznatkom a zapamätať 
si ich,študijný text by mal byť doplnený študijnými oporami ako sú napr. 
videokazety, audiokazety alebo interaktívne programy na CD. 

Problematikou tvorby študijného textu pre dištančné vzdelávanie sa zaoberali 
aj Průcha, Walterová, Mareš (2009, s. 517), ktorí medzi základné prvky 
študijného textu určeného pre samoštúdium zaraďujú: 

— zrozumiteľnosť textu, 

— Jeho rozčlenenie do kratších študijných jednotiek, 

— časté aktivizujúce a motivačné prvky, 

— dostatočný počet konkrétnych príkladov a praktických ukážok aplikácie 
obsahu, 

— bohaté uplatnenie prvkov spätnej väzby pre študujúceho (kontrolné otázky, 
testy, domáce úlohy zasielané tútorovi k ohodnoteniu, zadávanie spoločných 
projektov s ďalšími účastníkmi štúdia). 

Súčasťou kvalitných učebných textov pre dištančné vzdelávanie sú aj tzv. 
študijné návody, ktoré študujúcemu radia, ako by mal postupovať pri štúdiu, ako 
pracovať so študijnými oporami, ktorým častiam študijného textu by mal venovať 
zvýšenú pozornosť, ako vypracovávať písomné zadania alebo ako sa pripraviť 
ku skúške (Průcha a kol., 2009, s. 517). 

Prieskum na vzorke študentov vysokej školy v Slovenskej republike 

Prvé zmienky o dištančnom vzdelávaní sa objavujú pred 150 rokmi. 
Historicky prvou inštitúciou pre dištančné vzdelávanie bola korešpondenčná 
škola v Anglicku v roku 1840. V šesťdesiatych rokov minulého storočia začala 
éra multimediálneho vzdelávania prostredníctvom počítačových programov a sieti, 
telekomunikačných družíc, audiovizuálnych učebníc a pod. Na vysokoškolskej 
úrovni sa dištančné vzdelávanie začalo uplatňovať v roku 1969, kedy bola založená 
anglická Otvorená univerzita. V súčasnosti je najviac využívaný e-learning, t.j. 
elektronické učenie spojeného s počítačom a internetom (podrobnejšie in 
Prúcha, 2006). 

Vzhľadom na vyššie uvedené skutočnosti, sme sa rozhodli zistiť, či študenti 
študujúci na vysokej škole vedia, aké formy vzdelávania môžeme zaradiť 
k dištančnému vzdelávaniu. Rozhodli sme sa realizovať prieskum na vzorke 
študentov študujúcich na Univerzite Konštantína Filozofa v Nitre (UKF), ktorí 
sú vzdelávaní rôznymi dištančnými formami vzdelávania. Univerzita má na 
svojom webovom sídle záložku s názvom Informačné systémy, ktorej súčasťou 
je Vzdelávací portál (EDU). Základnou výskumnou metódou výskumu bol 
dotazník pre študentov vysokej školy pozostávajúci z 15 položiek. Pre účely 
tohto príspevku sme vyhodnotili len položku č. 5, ktorá má priamy súvis 
s riešenou problematikou v príspevku. Dotazník mali možnosť respondenti 
vyplniť v tlačenej podobe alebo online cez formulár GoogleDocs. 





Charakteristika výskumnej vzorky 

Prieskumu sa zúčastnilo 39 náhodne oslovených študentov študujúcich na 
UKF v Nitre. Zber dát sa realizoval v mesiacoch apríl a máj 2015. Výskumná 
vzorka bola tvorená 32 (82%) študentmi bakalárskeho štúdia, 5 (13%) študentmi 
magisterského štúdia a 2 študenti (5%) uviedli, že sú doktorandi. Rozloženie 
respondentov je vidieť na grafe 1. 


Zloženie respondetov 





Graf 1. Zloženie respondentov 

Respondenti mali za úlohu vyznačiť z ponúkaných možností, čo všetko 
môžeme zaradiť k formám dištančného vzdelávania. Pri zostavovaní možností 
sme vychádzali z foriem, ktoré vo svojich publikáciách uvádzajú autori uvedení 
v zozname literatúry. Respondenti mali v ponuke nasledovné formy dištančného 
vzdelávania: on-line vzdelávanie, telenautika, teleedukácia, elektronické 
vzdelávanie, korešpondenčné vzdelávanie pomocou tradičnej pošty, edukačný 
rozhlas, audiokonferencia a videokonferencia. Respondenti mali označiť všetky 
možnosti, o ktorých si myslia, že patria k dištančnému vzdelávaniu. Boli 
upozornení na skutočnosť, že môžu vybrať aj viac odpovedí alebo všetky. 
V ponuke boli zaradené aj staršie formy dištančného vzdelávania, ktoré už nie sú 
bežne používané v pedagogickej praxi, ale mohli sa s nimi stretnúť počas 
vzdelávania na základnej alebo strednej škole. Predpokladali sme, že väčšina 
respondentov dosiahne minimálne 75% úspešnosť, t.j. označia aspoň šesť 
možností. Na grafe 2 je znázornené vyhodnotenie odpovedí respondentov. Väčšina 
respondentov označila možnosť on-line vzdelávanie (90%) aelektronické 
vzdelávanie (82%). Videokonferencie označilo 72% opýtaných študentov. Najmenej 
respondentov označilo možnosť korešpondenčného vzdelávania tradičnou 
poštou (5%) a telenautiku (8%). 


Odpovede respondentov Prehľad odpovedí respondentov 


ondine vzdelávanie 


videokonferencie [DDD 72% [72%] > 
IT 1 

Graf 2. Odpovede respondentov Graf 3. Vyhodnotenie odpovedí pomocou 
radarového grafu 


Pre názornosť sme výsledky vyhodnotili aj pomocou radarového grafu (graf 
3). Na grafe sů jasne viditelné preferované odpovede respondentov. Móžeme 
tvrdiť, že respondenti dištančné vzdelávanie (DV) chápu ako on-line 
vzdelávanie, elektronické vzdelávanie alebo videokonferencie. 

Zaujímalo nás aj vyhodnotenie početnosti odpovedí (graf 4). Z grafu vidieť, 
Že najviac respondentov (31%) označilo 4 možnosti. Všetky možnosti neoznačil 
ani jeden respondent, jeden respondent (2%) označil sedem možnosti a traja 
respondenti (8%) označilo šesť foriem DV. Rovnaký počet päť respondentov 
(13%) označilo len jednu alebo dve možnosti. 

Početnosť správnych odpovedí 

Graf 4. Početnosť správnych odpovedí 


Z vyhodnotenia vyplýva, že študenti pod pojmom dištančné vzdelávanie 
rozumejú moderné formy elektronického vzdelávania sprostredkovaných pomocou 
počítača, Internetu a multimédií. Naopak historicky staršie formy dištančného 
vzdelávania nepoznajú. 


Záver 

Dištančné vzdelávanie patrí v súčasnosti k základným formám celoživotného 
vzdelávania a svoje uplatnenie nachádza pri príprave študentov na vysokých 
školách. Základnými princípmi dištančného vzdelávania, ktoré je definované 
ako riadené samoštúdium, sú samostatnosť a usmerňovanie. Dnešní študenti na 
vysokých školách sú uvedenými formami vzdelávaní a študenti študujúci 
učiteľské študijné programy budú viaceré formy CV uplatňovať vo svojej 
budúcej praxi. Preto je dôležité, aby vedeli definovať dištančné vzdelávanie 
a poznali jeho rôzne formy. Prieskumom sme zistili, že študenti nevedia presne, 
ktoré formy vzdelávania zaraďujeme do dištančného vzdelávania. Najčastejšie 
označili možnosti, ktoré majú súvis sprácou na počítači, Internetom 
a multimédiami. Počas štúdia študenti získavajú mnohé informácie pomocou 
vzdelávacích systémov ako je napr. Moodle, ale nie všetky kurzy, ktoré majú 
k dispozícií splňajú kritéria kvalitného študijného materiálu, ktorý by ich viedol 
k samostatnosti pri štúdiu a aj motivácii študentov. V príspevku sme poukázali 
na základné požiadavky kladené na kvalitné študijné materiál pre dištančné 
vzdelávanie a uviedli základné pravidlá ich tvorby. 

